Na temelju članka 15. stavka 2. Zakona o javnoj nabavi („Narodne novine“ broj 120/16) i članka 58. Statuta Osnovne škole Poličnik, Školski odbor je na sjednici održanoj dana 04. svibnja 2018. godine, d o n o s i

**IZMJENE I DOPUNE PRAVILNIKA**

**O JEDNOSTAVNOJ NABAVI**

**Članak 1.**

Iza članka 2. dodaje se članka 2a. koji glasi:

„ U provedbi postupka nabave robe, radova i usluga osim ovog Pravilnika, obvezno je primjenjivati i druge važeće zakonske i podzakonske akte, kao i interne akte, a koji se odnose na pojedini predmet nabave u smislu posebnih zakona ( npr. Zakon o obveznim odnosima, Zakon o prostornom uređenju i gradnji i dr.).

O sukobu interesa na odgovarajući način primjenjuju se odredbe Zakona o javnoj nabavi.“

**Članak 2.**

Iza članka 5. dodaje se članak 5.a koji glasi:

„ Za postupke jednostavne nabave Naručitelj može u postupku jednostavne nabave od gospodarskih subjekata tražiti jamstvo za ozbiljnost ponude/integritetu, jamstvo za uredno ispunjenje ugovora, jamstvo za otklanjanje nedostataka u jamstvenom roku, izjavu o nekažnjavanju, jamstvo o osiguranju za pokriće odgovornosti iz djelatnosti na koje se na odgovarajući način primjenjuju odredbe Zakona o javnoj nabavi.“

**Članak 3.**

U članku 8. Pravilnika brišu se riječi „ prijedlog za donošenje obavijesti“ i zamjenjuje se riječima „ daju prijedlog ravnatelju za donošenje Odluke“

**Članak 4.**

Iza članka 8. dodaje se članak 8.a, koji glasi:

„ Naručitelj zadržava pravo poništiti postupak jednostavne nabave, prije ili nakon roka za dostavu ponuda bez posebnog pisanog obrazloženja shodno odredbama Zakonu o javnoj nabavi.“

**Članak 7.**

Ove Izmjene i dopune Pravilnika stupaju na snagu danom objave na oglasnoj ploči Škole.

 Predsjednik Školskog odbora:

 Vlado Mandić

Ove izmjene i dopune Pravilnika objavljena je na oglasnoj ploči Škole 07. svibnja 2018., a stupila je na snagu danom objave.

 **Ravnatelj:**

 **Elvis Alić, prof.**

**KLASA: 003-05/18-01/1**

**UR.BROJ: 2198-1-37-18-1**